изброени в приложения ХIV-А и ХVI-Г към настоящото споразумение, страните не приемат никакви нови разпоредби или мерки, които въвеждат дискриминация относно установяването на юридически лица от ЕС като страна или от Украйна на тяхна територия или по отношение на тяхната дейност, след като те вече са установени, в сравнение със своите собствени юридически лица.
 Член 89
 Преразглеждане
 1. С оглед на постепенното либерализиране на условията за установяване страните преразглеждат редовно правната рамка по отношение на установяването (20) и на контекста, свързан с установяването, в съответствие с поетите от тях ангажименти по силата на международни споразумения.
 2. В контекста на преразглеждането, посочено в параграф 1 от настоящия член, страните оценяват всички пречки за установяването, които са възникнали, и започват преговори за преодоляването на такива пречки с цел конкретизиране на разпоредбите на настоящата глава и включване на разпоредби за защита на инвестициите и процедури за уреждане на спорове между инвеститори и държавата.
 Член 90
 Други споразумения
 Никоя от разпоредбите на настоящата глава не ограничава правото на инвеститорите от страните да се възползват от по-благоприятно третиране, предоставено им с което и да е действащо или бъдещо международно споразумение относно инвестиции, по което дадена държава — членка на Европейския съюз, и Украйна са страни.
 Член 91
 Стандарт за третирането на клонове и представителства
 1. Разпоредбите на член 88 от настоящото споразумение не възпрепятстват прилагането на специфични правила от една от страните относно установяването и дейностите на нейна територия на клонове на дружества на другата страна, нерегистрирани като юридическо лице на територията на първата страна, които са обосновани от законови или технически различия между такива клонове и представителства, в сравнение с клоновете и представителствата на дружества, регистрирани като юридическо лице на нейна територия, или по отношение на финансови услуги поради съображения за предпазливост.
 2. Разликата в третирането не излиза извън границите на строго необходимото в резултат на такива законови или технически различия, или — по отношение на финансови услуги, поради съображения за предпазливост.
 Раздел 3
 Трансгранично предоставяне на услуги
 Член 92
 Приложно поле
 Настоящият раздел се прилага по отношение на мерките, приети от страните, които засягат трансграничното предлагане във всички сектори на услуги, с изключение на:
 а)
 аудиовизуални услуги (21);
 б)
 национален морски каботаж (22); и
 в)
 услуги в сферата на вътрешния и международния въздушен транспорт (23), независимо дали редовни или извънредни, както и услуги, пряко свързани с упражняването на права за въздушен трафик, различни от:
 i)
 услуги по ремонт и поддръжка на въздухоплавателни средства, по време на които въздухоплавателното средство е извадено от експлоатация;
 ii)
 продажба и маркетинг на услуги по въздушен транспорт;
 iii)
 CRS услуги;
 iv)
 услуги по наземно обслужване;
 v)
 услуги по експлоатацията на летище.
 Член 93
 Достъп до пазара
 1. По отношение на достъпа до пазара чрез трансграничното предоставяне на услуги всяка страна предоставя на услугите и на доставчиците на услуги от другата страна не по-малко благоприятно третиране от предвиденото в специфичните задължения, съдържащи се в приложения XVI-Б и XVI-Д към настоящото споразумение.
 2. В секторите, в които са поети задължения по отношение на достъпа до пазара, мерките, които никоя от